

**แบบเสนอแผนงาน/โครงการ/กิจกรรม กองทุนหลักประกันสุขภาพเทศบาลตำบลคลองขุด**

**เรื่อง** ขอเสนอโครงการพัฒนาการจัดระบบสุขภาพตำบลคลองขุดสู่เป้าหมายลดโรคเบาหวาน ความดันโลหิต

สูง และชะลอไตเสื่อม ปีงบประมาณ 2567

**เรียน** ประธานกรรมการกองทุนหลักประกันสุขภาพเทศบาลตำบลคลองขุด

 ด้วย โรงพยาบาลส่งเสริมสุขภาพตำบลคลองขุด (สาขา) มีความประสงค์จะจัดทำโครงการพัฒนาการจัดระบบสุขภาพตำบลคลองขุดสู่เป้าหมายลดโรคเบาหวาน ความดันโลหิตสูงและชะลอไตเสื่อม ในปีงบประมาณ ๒๕๖7 โดยขอรับการสนับสนุนงบประมาณจากกองทุนหลักประกันสุขภาพเทศบาลตำบล คลองขุด เป็นเงิน....35,200....บาท โดยมีรายละเอียดโครงการดังนี้

**ส่วนที่1 : รายละเอียดแผนงาน/โครงการ/กิจกรรม (สำหรับผู้เสนอแผนงาน/โครงการ/กิจกรรมลงรายละเอียด)**

**๑. หลักการและเหตุผล**

 โรคเบาหวานและโรคความดันโลหิตสูง นับเป็นโรคติดต่อเรื้อรังที่เป็นปัญหาสาธารณสุขที่สำคัญ ได้คุกคามชีวิตของคนไทยจำนวนมาก ซึ่งเป็นสาเหตุของการป่วย พิการ และเสียชีวิต ตลอดจนเป็นภาระต่องบประมาณด้านการดูแลสุขภาพของคนไทยที่เพิ่มมากขึ้น  ในประเทศไทยนั้นมีอุบัติการณ์ของโรคเรื้อรังเบาหวานและความดันโลหิตสูงในแต่ละปีเพิ่มสูงขึ้นอย่างรวดเร็ว ส่งผลกระทบต่อเศรษฐกิจของประเทศไทยเป็นอย่างมาก เนื่องจากโรคเรื้อรังเป็นโรคที่จำเป็นต้องรักษาอย่างต่อเนื่องยาวนาน และมีค่าใช้จ่ายด้านการรักษาสูงมาก ดังจะเห็นได้จากสถานบริการสาธารณสุขทั้งของภาครัฐ เอกชน และสถานบริการทุกระดับตั้งแต่ปฐมภูมิ ทุติยภูมิและตติยภูมิ ต่างแออัดไปด้วยผู้ป่วยด้วยโรคเบาหวาน โรคความดันโลหิตสูง ส่งผลให้งบประมาณที่รัฐจัดสรรให้สำหรับโครงการประกันสุขภาพถ้วนหน้าตามรายหัวประชากรจะต้องเพิ่มขึ้นอย่างต่อเนื่องเพื่อให้เพียงพอต่อการใช้จ่ายด้านยา บุคลากร การจัดสถานที่และเครื่องมือแพทย์ต่างๆ ในขณะที่งบประมาณของประเทศมีอยู่อย่างจำกัด กระทรวงสาธารณสุข จึงมีมาตรการเชิงรุกในการป้องกันและแก้ไขปัญหากลุ่มโรคที่เป็นปัจจัยเสี่ยงต่อการเกิดโรคหัวใจและหลอดเลือด (Metabolic syndrome) โดยมีการคัดกรองพฤติกรรมเสี่ยงต่อการเกิดโรคเบาหวานและความดันโลหิตสูง โดยมีเป้าหมายประชากรกลุ่มอายุ 35 ปีขึ้นไปทุกราย ต้องได้รับการตรวจคัดกรองความเสี่ยงโรค Metabolic ด้วยการสัมภาษณ์โดยใช้แบบสอบถาม (Verbal Screening) การวัดค่าความดันโลหิต การชั่งน้ำหนัก การวัดความสูง การวัดเส้นรอบเอว และการเจาะเลือดปลายนิ้วเพื่อตรวจค่าระดับน้ำตาลในเลือด เพื่อค้นหาพฤติกรรมเสี่ยงและค้นหาโรคในระยะเริ่มต้น เพื่อที่จะมีการดำเนินการปรับเปลี่ยนพฤติกรรมเสี่ยง รวมทั้งกลุ่มที่สงสัยจะเป็นโรคต้องส่งไปรับการรักษาตั้งแต่เริ่มแรกทุกราย อันจะส่งผลให้ลดความรุนแรงของโรคในรายที่ป่วยแล้ว พร้อมบันทึกข้อมูลลงตามโปรแกรมคัดกรองเบาหวานและความดันโลหิตสูง  อีกทั้ง โรคไตเรื้อรัง เป็นโรคไม่ติดต่อเรื้อรังที่เป็นปัญหาสาธารณสุขสำคัญของประเทศไทย มีจำนวนผู้ป่วย เพิ่มมากขึ้นในแต่ละปี และเมื่อผู้ป่วยเข้าสู่ภาวะไตวายเรื้อรังระยะสุดท้าย การรักษาด้วยวิธีบำบัดทดแทนไต ซึ่งได้แก่ การล้างไตทางช่องท้อง การฟอกเลือดด้วยเครื่องไตเทียม และการปลูกถ่ายไต มีค่าใช้จ่ายและมีผลกระทบต่อคุณภาพชีวิตของผู้ป่วยโดยรวมปัจจุบันพบผู้ป่วยที่มีภาวะไตวายเรื้อรังกระจายอยู่ในชุมชน และหมู่บ้านทั่วประเทศจึงถึงเวลาที่ทุกภาคส่วนร่วมมือผลักดันเพื่อป้องกันและชะลอภาวะไตเรื้อรัง เพื่อขับเคลื่อนและร่วมดำเนินการแก้ไขปัญหาโรคไตทุกระดับ ซึ่งจะเป็นพลังในการแก้ไขปัญหาโรคไตอย่าง ยั่งยืนได้

จากการที่โรงพยาบาลส่งเสริมสุขภาพตำบลคลองขุด (สาขา) ได้ดำเนินงานตรวจคัดกรอง เบาหวานและความดันโลหิต ตามโครงการพัฒนาการจัดระบบสุขภาพตำบลคลองขุดสู่เป้าหมายลดโรคเบาหวานความดันโลหิตสูง ในปีงบประมาณ 2566 พบว่า ประชาชนได้รับการตรวจคัดกรองเบาหวาน จำนวน 3,183 คน จากกลุ่มเป้าหมายทั้งหมด 3,395 คน คิดเป็นร้อยละ 93.76 ซึ่งจากการคัดกรองเบาหวาน พบว่า มีกลุ่มปกติจำนวน 2,836 คน คิดเป็นร้อยละ 89.10 กลุ่มเสี่ยง จำนวน 268 คน คิดเป็นร้อยละ 8.42 และกลุ่มที่ต้องได้รับการรักษา/ส่งต่อ จำนวน 51 คน คิดเป็นร้อยละ 1.60 ประชาชนได้รับการตรวจคัดกรองความดันโลหิตสูง จำนวน 2,740 คน จากกลุ่มเป้าหมายทั้งหมด 2,979 คน คิดเป็นร้อยละ 91.98 ซึ่งจากการคัดกรองความดันโลหิต พบว่า มีกลุ่มปกติจำนวน 2,089 คน คิดเป็นร้อยละ 76.24 กลุ่มเสี่ยง จำนวน 321 คน คิดเป็นร้อยละ 11.72 และกลุ่มที่ต้องได้รับการรักษา/ส่งต่อ จำนวน 25 คน คิดเป็นร้อยละ 0.91 ส่วนในการดำเนินงานคลินิกเรื้อรังในปี 2566 พบว่า มีผู้รับบริการเป็นผู้ป่วยเบาหวานและความดันโลหิตสูงทั้งหมด 187 คน เป็นคนไข้โรคไตระยะ 3 จำนวน 15 คน โรคไตระยะ 4 จำนวน 1 คน

จากข้อมูลดังกล่าว โรงพยาบาลส่งเสริมสุขภาพตำบลคลองขุด (สาขา) มีกลุ่มเป้าหมายอายุ ๓๕ ปีขึ้นไปในปีงบประมาณ ๒๕๖7 ทั้งสิ้น 3,444 คน จึงได้จัดทำโครงการพัฒนาการจัดระบบสุขภาพตำบลคลองขุดสู่เป้าหมายลดโรคเบาหวานความดันโลหิตสูงและชะลอไตเสื่อม ปีงบประมาณ 2567 ขึ้น เพื่อให้การดำเนินงานการตรวจคัดกรองเบาหวานและความดันโลหิตมีประสิทธิภาพมากขึ้น เพื่อให้ประชาชนกลุ่มอายุ 35 ปีขึ้นไปได้รับการตรวจคัดกรองเบาหวานและความดันโลหิตอย่างต่อเนื่องและบรรลุตามตัวชี้วัดของกระทรวงสาธารณสุขที่กำหนดไว้ร้อยละ 90 ของประชากร 35 ปีขึ้นไปตามชุดสิทธิประโยชน์ และเพื่อให้กลุ่มผู้ป่วยเรื้อรังได้รับความรู้เรื่องโรคไตเรื้อรังมากขึ้นสู่เป้าหมายชะลอไตเสื่อมในผู้ป่วยเรื้อรัง

**2. วัตถุประสงค์/ตัวชี้วัด**

|  |  |
| --- | --- |
| **วัตถุประสงค์** | **ตัวชี้วัดความสำเร็จ** |
| 1.เพื่อให้ประชากรอายุ 35 ปีขึ้นไป ได้รับการตรวจคัดกรองโรคเบาหวานและความดันโลหิตสูงตามชุดสิทธิประโยชน์ | ประชากรอายุ 35 ปี ขึ้นไป ได้รับการตรวจคัดกรองโรคเบาหวานและความดันโลหิตสูง อย่างน้อยร้อยละ 90 |
| 2.เพื่อให้ประชากรกลุ่มเสี่ยงเข้าสู่กระบวนการปรับเปลี่ยนพฤติกรรม | กลุ่มเสี่ยงที่ได้รับการคัดกรองเข้าสู่กระบวนการปรับเปลี่ยนพฤติกรรม ร้อยละ 60 |
| 3.ค้นหาผู้ป่วยเบาหวานและความดันโลหิตสูงรายใหม่เพื่อเข้าสู่กระบวนการรักษา | ผู้ป่วยเบาหวานและความดันโลหิตสูงรายใหม่ที่ได้รับการคัดกรองเข้าสู่กระบวนการรักษาทุกราย ร้อยละ 100 |
| 4.เพื่อให้ผู้ป่วยเรื้อรังมีความรู้ความเข้าใจในเรื่องโรคไตเรื้อรังมากขึ้นและนำไปสู่การปรับเปลี่ยนพฤติกรรมเพื่อชะลอไตเสื่อม | การเพิ่มขึ้นของผู้ป่วยที่มีภาวะไตวายเรื้อรัง ลดลง ร้อยละ ๗๐ |

**๓. เป้าหมาย**

- แกนนำประชาชน หมู่ที่ 3, 4 และ 7 ต.คลองขุด หมู่ละ ๑๕ คน จำนวน ๔๕ คน

- ประชากรอายุ 35 ปีขึ้นไป หมู่ที่ 3, 4 และ 7 ต.คลองขุด อ.เมือง จ.สตูล จำนวน 850 คน

- ผู้ป่วยเบาหวานความดันโลหิตสูงที่ยังไม่มีภาวะไตเรื้อรัง จำนวน 30 คน

**๔. ระยะเวลาดำเนินการ**

กุมภาพันธ์ – กันยายน 2567

**๕. วิธีดำเนินการ**

 **ขั้นเตรียมการ**

1. ประชุมชี้แจงแนวทางการดำเนินงานแก่เจ้าหน้าที่คณะทำงาน

2. เสนอโครงการเพื่อขออนุมัติ

3. ประสานงานกับอสม.และเจ้าหน้าที่ในหน่วยงานที่เกี่ยวข้องเพื่อชี้แจงการดำเนินโครงการ

4. สำรวจกลุ่มเป้าหมายและจัดเตรียมกลุ่มเป้าหมายในการตรวจคัดกรอง

5. ทำแผนการออกตรวจคัดกรองโดยเจ้าหน้าที่สาธารณสุขร่วมกับ อสม.

**ขั้นดำเนินการ**

**กิจกรรมคัดกรองเบาหวาน ความดันโลหิต ในประชากรอายุ 35 ปีขึ้นไป**

1. อบรมให้ความรู้แก่กลุ่มเป้าหมาย

2. ตรวจคัดกรองเบาหวานและความดันในกลุ่มเป้าหมายตามแผนที่ทำไว้

 3. ให้ อสม. ติดตามตรวจคัดกรองเบาหวานและความดันในกลุ่มเป้าหมายที่ตกหล่นตามบ้าน

 4. จัดทำทะเบียนผู้เข้ารับการตรวจคัดกรองเบาหวานและความดัน

 5. คีย์ข้อมูลการคัดกรองเบาหวานและความดันเข้าโปรแกรมคัดกรอง

 6. ส่งต่อกลุ่มเสี่ยงไปยังชมรมออกกำลังกายของชุมชน

 -กลุ่มเสี่ยง ม.3 ส่งต่อไปยังชมรมออกกำลังกาย หมู่ที่ 3 บ้านเกาะนก

 -กลุ่มเสี่ยง ม.4 และ ม.7 ส่งต่อไปยังชมรมออกกำลังกาย หมู่ที่ 7 บ้านคลองขุดเหนือ

7. สรุปผลการคัดกรองแยกกลุ่มผู้ที่พบภาวะเสี่ยงเพื่อเข้าสู่กระบวนการปรับเปลี่ยนพฤติกรรมและแยกกลุ่มภาวะป่วยเข้ารับการรักษา

**กิจกรรมชะลอไตเสื่อม**

1. อบรมให้ความรู้แก่กลุ่มเป้าหมาย

2. ตรวจคัดกรองไตด้วยการเจาะเลือดประจำปีและตรวจปัสสาวะในกลุ่มผู้ป่วยเรื้อรังทุกราย

3. จัดทำทะเบียนผู้ป่วยไตเรื้อรัง

**ขั้นติดตามและประเมินผล**

1.ติดตามและประเมินผลการดำเนินกิจกรรม

 1.1 จำนวนผู้เข้าการตรวจคัดกรองเบาหวานและความดันโลหิต

 1.2 จำนวนผู้เข้าร่วมอบรมชะลอไตเสื่อม

 2.สรุปผลการดำเนินงานโครงการ

**6. สถานที่ดำเนินการ**

 6.1 โรงพยาบาลส่งเสริมสุขภาพตำบลคลองขุด (สาขา) ม.4 ต.คลองขุด อ.เมือง จ.สตูล

6.2 ศาลาเอนกประสงค์ ม.3 ต.คลองขุด อ.เมือง จ.สตูล

 6.3 ศาลาเอนกประสงค์ ม. 4 ต.คลองขุด อ.เมือง จ.สตูล

 6.4 ศาลาเอนกประสงค์ ม.7 ต.คลองขุด อ.เมือง จ.สตูล

**7. งบประมาณ**

 จากงบประมาณกองทุนหลักประกันสุขภาพเทศบาลตำบลคลองขุด (กลุ่มที่ 6 การใช้เงินตามมติบอร์ด) จำนวน 35,200 บาท (เงินสามหมื่นห้าพันสองร้อยบาทถ้วน) รายละเอียด ดังนี้

 **กิจกรรมตรวจคัดกรองความเสี่ยงโรคเบาหวานและความดันโลหิตสูง**

1.ค่าอาหารว่างและเครื่องดื่ม แก่คณะทำงานและกลุ่มเป้าหมาย

 -กลุ่มเป้าหมายในการตรวจคัดกรอง จำนวน 800 คนx 30 บาทx 1 มื้อ เป็นเงิน 24,000 บาท

 -คณะทำงาน จำนวน 80 คน x 30 บาท x 1 มื้อ เป็นเงิน 2,400 บาท

 **กิจกรรมอบรมให้ความรู้แก่กลุ่มผู้ป่วยเรื้อรังเพื่อชะลอไตเสื่อม**

1. ค่าวิทยากร ชั่วโมงละ 600 บาท x 6 ชั่วโมง x 1 วัน เป็นเงิน 3,600 บาท
2. ค่าอาหารว่างและเครื่องดื่ม แก่คณะทำงานและกลุ่มเป้าหมาย

-กลุ่มเป้าหมายในการเข้ารับการอบรม จำนวน 30 คน x 30 บาท x 2 มื้อ

เป็นเงิน 1,800 บาท

-คณะทำงาน จำนวน 10 คน x 30 บาท x 2 มื้อ เป็นเงิน 600 บาท

3. ค่าอาหารกลางวัน

-กลุ่มเป้าหมายในการเข้ารับการอบรม จำนวน 30 คน x 70 บาท x 1 มื้อ

เป็นเงิน 2,100 บาท

-คณะทำงาน จำนวน 10 คน x 70 บาท x 1 มื้อ เป็นเงิน 700 บาท

**รวมเป็นเงินทั้งสิ้น 35,200 บาท (เงินสามหมื่นห้าพันสองร้อยบาทถ้วน)**

**\* หมายเหตุ** งบประมาณต่าง ๆ สามารถถัวจ่ายกันได้ตามการจ่ายจริง กิจกรรม สถานที่และเวลา

สามารถเปลี่ยนแปลงได้ตามความเหมาะสม

**๘. ผลที่คาดว่าจะได้รับ**

 **ผลผลิต**

1. ประชากรอายุ 35 ปีขึ้นไป ได้รับการตรวจคัดกรองโรคเบาหวานและความดันโลหิตสูงตามชุดสิทธิประโยชน์อย่างน้อยร้อยละ 90 ตามเกณฑ์ที่กำหนดไว้
2. กลุ่มเสี่ยงอายุ 35 ปีขึ้นไป ที่ได้รับการคัดกรองเข้าสู่กระบวนการปรับเปลี่ยนพฤติกรรม ร้อยละ 100
3. ผู้ป่วยเบาหวานและความดันโลหิตสูงรายใหม่ที่ได้รับการคัดกรองเข้าสู่กระบวนการรักษาทุกราย ร้อยละ 100
4. การเพิ่มขึ้นของผู้ป่วยที่มีภาวะไตวายเรื้อรัง ลดลงร้อยละ ๗๐

**ผลลัพธ์**

### 1. ประชากรอายุ 35 ปีขึ้นไป ได้รับการตรวจคัดกรองโรคเบาหวานและความดันโลหิตสูงตามชุดสิทธิประโยชน์

2. ผู้ได้รับการคัดกรองตรวจพบภาวะเสี่ยงได้ผ่านกระบวนการปรับเปลี่ยนพฤติกรรม

3. ผู้ป่วยเบาหวานและความดันโลหิตสูงรายใหม่ได้ผ่านกระบวนการปรับเปลี่ยนพฤติกรรม

4.ชะลอไตเสื่อมในผู้ป่วยเบาหวานและความดันโลหิตสูงที่ยังไม่มีภาวะไตเรื้อรัง

**9. ชื่อองค์กร/กลุ่มคน (5 คน)**

**ชื่อองค์กร**......โรงพยาบาลส่งเสริมสุขภาพตำบลคลองขุด (สาขา)............................

1. นางสาวบุปผา พนมคุณ หัวหน้าหน่วยบริการ 090-0743814
2. นางกรรณิการ์ ปานทอง พยาบาลวิชาชีพชำนาญการ 086-9609808
3. นางสาวปิยวรรณ แสงทอง พยาบาลวิชาชีพชำนาญการ 062-6464052
4. นางสาววินีตา ประทีปวัฒนพันธ์ พยาบาลวิชาชีพชำนาญการ 063-5366514
5. นางสาวอาภา สูสัน นักวิชาการสาธารณสุขชำนาญการ 084-3009446

**ผู้รับผิดชอบโครงการ**

ชื่อ นางสาวปิยวรรณ แสงทอง

 เบอร์โทรศัพท์ 062-6464052

 ที่อยู่ โรงพยาบาลส่งเสริมสุขภาพตำบลคลองขุด (สาขา) 421 หมู่ที่ 4

ตำบลคลองขุด อำเภอเมืองสตูล จังหวัด สตูล ๙๑๐๐๐

ลงชื่อ.................................................... ผู้เสนอแผนงาน/โครงการ/กิจกรรม

 (นางสาวปิยวรรณ แสงทอง)

 ตำแหน่ง พยาบาลวิชาชีพชำนาญการ

 วันที่-เดือน-พ.ศ. ......21 ธันวาคม 2566.....

* เห็นชอบ
* ให้เสนอขอรับการสนับสนุนงบประมาณจากกองทุนหลักประกันสุขภาพเทศบาลตำบลคลองขุด

ลงชื่อ .......................................................หัวหน้าหน่วยงาน/องค์กร/กลุ่มประชาชน

 ( )

ตำแหน่ง.............................................................

วันที่-เดือน-พ.ศ........................................................

**ส่วนที่ 2 : ผลการพิจารณาแผนงาน/โครงการ/กิจกรรม(สำหรับเจ้าหน้าที่ อปท. ที่ได้รับมอบหมายลงรายละเอียด)**

 ตามมติการประชุมคณะกรรมการกองทุนหลักประกันสุขภาพเทศบาลตำบลคลองขุด ครั้งที่ ...1/2567... เมื่อวันที่...2 มกราคม 2567....ผลการพิจารณาโครงการ ดังนี้

  **☑ อนุมัติ** งบประมาณ เพื่อสนับสนุนโครงการพัฒนาการจัดระบบสุขภาพตำบลคลองขุดสู่เป้าหมายลดโรคเบาหวานความดันโลหิตสูงและชะลอไตเสื่อม ปีงบประมาณ 2567 จำนวน 35,200 บาท

 เพราะ เป็นการป้องกันโรคเบาหวานและความดันโลหิตสูงในชุมชนและชะลอไตเสื่อมในผู้ป่วยเรื้อรัง

 ❑  **ไม่อนุมัติ**งบประมาณ เพื่อสนับสนุนแผนงาน/โครงการ/กิจกรรม

 เพราะ .............................................................................................................................................

 ..............................................................................................................................................

 หมายเหตุเพิ่มเติม (ถ้ามี) .........................................................................................................................
..............................................................................................................................................................................
..............................................................................................................................................................................

 **☑** ให้รายงานผลความสำเร็จของโครงการตามแบบฟอร์ม **(ส่วนที่ 3)**ภายใน 30 วัน หลังจากเสร็จสิ้นโครงการ ในปีงบประมาณ 2567

ลงชื่อ....................................................................

 (นายสุนทร พรหมเมศร์)

 ตำแหน่ง ประธานกรรมการกองทุนหลักประกันสุขภาพ

 เทศบาลตำบลคลองขุด

วันที่-เดือน-พ.ศ.

**ส่วนที่ 3 : แบบรายงานผลการดำเนินแผนงาน/โครงการ/กิจกรรมที่ได้รับงบประมาณสนับสนุนจากกองทุนหลักประกันสุขภาพ(สำหรับผู้เสนอแผนงาน/โครงการ/กิจกรรม ลงรายละเอียดเมื่อเสร็จสิ้นการดำเนินงาน)**

ชื่อแผนงาน/โครงการ/กิจกรรม...............................................................................................................................

**1. ผลการดำเนินงาน**

 ....................................................................................................................................................................

................................................................................................................................................................................

................................................................................................................................................................................

................................................................................................................................................................................

**2. ผลสัมฤทธิ์ตามวัตถุประสงค์/ตัวชี้วัด**

 🞎บรรลุตามวัตถุประสงค์ของโครงการ

 🞎 ไม่บรรลุตามวัตถุประสงค์ของโครงการ เพราะ .................................................................................

................................................................................................................................................................................

**3. การเบิกจ่ายงบประมาณ**

 งบประมาณที่ได้รับการอนุมัติ ................................................. บาท

 งบประมาณเบิกจ่ายจริง ................................................. บาท คิดเป็นร้อยละ .......................

 งบประมาณเหลือส่งคืนกองทุนฯ ................................................. บาท คิดเป็นร้อยละ .......................

**4. ปัญหา/อุปสรรคในการดำเนินงาน**

 🞎ไม่มี

 🞎 มี

 ปัญหา/อุปสรรค (ระบุ) ................................................................................................................

................................................................................................................................................................................

 แนวทางการแก้ไข (ระบุ) ..............................................................................................................

................................................................................................................................................................................

................................................................................................................................................................................

ลงชื่อ.........................................................................ผู้รายงาน

 (.........................................................................)

ตำแหน่ง .....................................................................

วันที่-เดือน-พ.ศ. .........................................................

**ตารางอบรม**

**โครงการพัฒนาการจัดระบบสุขภาพตำบลคลองขุดสู่เป้าหมายลดโรคเบาหวานความดันโลหิตสูง**

**และชะลอไตเสื่อม ปีงบประมาณ 2567**

**กิจกรรมที่ 1 ตรวจคัดกรองเบาหวานและความดันโลหิตสูง**

 **เวลา** **เรื่อง**

เวลา ๐6.45 น.-๐7.00 น. - ลงทะเบียนเข้าอบรม

เวลา ๐7.0๐ น.-10.๐๐ น. - กิจกรรมตรวจคัดกรองความเสี่ยงโรคเบาหวานและความดันโลหิตสูง

เวลา 10.00 น.-10.15 น. - พักรับประทานอาหารว่างและเครื่องดื่ม

เวลา 10.15 น.-11.15 น. - กิจกรรมอบรมให้ความรู้เกี่ยวกับโรคเบาหวานและความดันโลหิตสูง

เวลา 11.15 น.-12.00 น. - กิจกรรมอบรมให้ความรู้เกี่ยวกับการปรับเปลี่ยนพฤติกรรมเพื่อลดความเสี่ยงโรคเบาหวานและความดันโลหิตสูง

**วิทยากร** เจ้าหน้าที่ โรงพยาบาลส่งเสริมสุขภาพตำบลคลองขุด (สาขา)

**ตารางอบรม**

**โครงการพัฒนาการจัดระบบสุขภาพตำบลคลองขุดสู่เป้าหมายลดโรคเบาหวานความดันโลหิตสูง**

**และชะลอไตเสื่อม ปีงบประมาณ 2567**

**กิจกรรมที่ 2 อบรมให้ความรู้แก่ผู้ป่วยเรื้อรังที่ยังไม่มีภาวะไตเรื้อรัง**

 **เวลา** **เรื่อง**

เวลา ๐8.30 น.-๐9.15 น. - ลงทะเบียนเข้าอบรม/พิธีเปิด

เวลา ๐9.15 น.-10.15 น. - อบรมให้ความรู้เรื่องโรคไตเรื้อรัง

เวลา 10.15 น.-10.30 น. - พักรับประทานอาหารว่างและเครื่องดื่ม

เวลา 10.30 น.-12.00 น. - กิจกรรมอบรมให้ความรู้เกี่ยวกับพฤติกรรมเสี่ยงในการเป็นโรคไตเรื้อรัง

เวลา 12.00 น.-13.00 น. - พักรับประทานอาหารกลางวัน

เวลา 13.00 น.-14.30 น. -กิจกรรมอบรมให้ความรู้เกี่ยวกับพฤติกรรมการรับประทานอาหารที่ถูกต้องในผู้ป่วยเรื้อรังและแนะนำเมนูอาหารเพื่อลดความเสี่ยงในการเป็นโรคไต

เวลา 14.30 น.-14.45 น. - พักรับประทานอาหารว่างและเครื่องดื่ม

เวลา 14.45 น.-16.30 น. -กิจกรรมอบรมให้ความรู้เกี่ยวกับการรับประทานยาที่ถูกต้อง

**วิทยากร** หน่วยงานนอก